CELEX: 62007CA0073
Language: fi
Date: 2008-12-16 00:00:00
Title: Asia C-73/07: Yhteisöjen tuomioistuimen tuomio (suuri jaosto) 16.12.2008 (korkeimman hallinto-oikeuden (Suomi) esittämä ennakkoratkaisupyyntö) — Tietosuojavaltuutettu v. Satakunnan Markkinapörssi Oy, Satamedia Oy (Direktiivi 95/46/EY — Soveltamisala — Verotusta koskevien henkilötietojen käsittely ja liikkuvuus — Yksilöiden suojelu — Sananvapaus)

21.2.2009   
            
            
               FI
            
            
               Euroopan unionin virallinen lehti
            
            
               C 44/6
            
         Yhteisöjen tuomioistuimen tuomio (suuri jaosto) 16.12.2008 (korkeimman hallinto-oikeuden (Suomi) esittämä ennakkoratkaisupyyntö) — Tietosuojavaltuutettu v. Satakunnan Markkinapörssi Oy, Satamedia Oy
   (Asia C-73/07) (1)
   
   (Direktiivi 95/46/EY - Soveltamisala - Verotusta koskevien henkilötietojen käsittely ja liikkuvuus - Yksilöiden suojelu - Sananvapaus)
   (2009/C 44/10)
   Oikeudenkäyntikieli: suomi
   Ennakkoratkaisua pyytänyt tuomioistuin
   Korkein hallinto-oikeus
   Pääasian asianosaiset
   
      Kantaja: Tietosuojavaltuutettu
   
      Vastaajat: Satakunnan Markkinapörssi Oy, Satamedia Oy
   Oikeudenkäynnin kohde
   Ennakkoratkaisupyyntö — Korkein hallinto-oikeus — Yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY (EYVL L 281, s. 31) 3 artiklan 1 kohdan, 9 ja 17 artiklan tulkinta — Soveltamisala — Luonnollisten henkilöiden verotettavia tuloja ja varallisuutta koskevien julkisten verotustietojen kerääminen, julkaiseminen, luovuttaminen ja käsittely tekstiviestipalvelussa
   Tuomiolauselma
   
               1)
            
            
               Yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY 3 artiklan 1 kohtaa on tulkittava siten, että toimintaa, jossa luonnollisten henkilöiden ansio- ja pääomatulo- sekä varallisuustietoja
               
                           —
                        
                        
                           kerätään veroviranomaisten julkisista asiakirjoista ja niitä käsitellään julkaisemista varten
                        
                     
                           —
                        
                        
                           julkaistaan aakkosjärjestyksessä tuloluokittain laajoina kuntakohtaisina luetteloina painotuotteessa
                        
                     
                           —
                        
                        
                           luovutetaan edelleen CD-ROM-levykkeellä käytettäväksi kaupallisessa tarkoituksessa
                        
                     
                           —
                        
                        
                           käsitellään tekstiviestipalvelussa, jossa matkapuhelimen käyttäjät voivat ilmoittamalla henkilön nimen ja kotikunnan ja lähettämällä tekstiviestin määrättyyn numeroon saada paluuviestinä ilmoitetun henkilön ansio- ja pääomatulo- sekä varallisuustiedot,
                        
                     on pidettävä kyseisessä säännöksessä tarkoitettuna ”henkilötietojen käsittelynä”.
            
         
               2)
            
            
               Direktiivin 95/46 9 artiklaa on tulkittava siten, että ensimmäisen kysymyksen a–d kohdassa mainittuja toimintoja on kansallisen lainsäädännön nojalla julkisista asiakirjoista peräisin olevien tietojen osalta pidettävä kyseisessä säännöksessä tarkoitettuna ”ainoastaan journalistisia tarkoituksia varten” harjoitettuna henkilötietojen käsittelynä, jos kyseisten toimintojen ainoana tarkoituksena on tietojen, mielipiteiden tai ajatusten ilmaiseminen yleisölle, minkä arvioiminen on kansallisen tuomioistuimen tehtävä.
            
         
               3)
            
            
               Ensimmäisen kysymyksen c ja d kohdassa tarkoitettujen kaltaiset henkilötietojen käsittelytoiminnat sellaisten henkilötietoja sisältävien viranomaisten rekisterien osalta, joissa on vain tiedotusvälineissä julkaistua aineistoa sellaisenaan, kuuluvat direktiivin 95/46 soveltamisalaan.
            
         
      (1)  EUVL C 95, 28.4.2007.